România are aproximativ 40.000 de 
copii crescuţi în sistemul de 
protecţie socială, iar mai puţin de un 
sfert dintre ei erau adoptabili, în anul 
2023 

Ministrul Familiei, Natalia Intotero, afirmă că în România există 
aproximativ 40.000 de copii care se află în sistemul de 
asistenţă şi protecţie socială, iar dintre aceştia mai puţin de un 
sfert sunt adoptabili. În cursul anului trecut, în România au fost 
adoptați 1.377 de copii. 


Ministrul anunţă punerea în transparenţă decizională a unei 
hotărâri de Guvern prin care vor fi înăsprite condiţiile pentru 
asistenții maternali, după ce au fost constatate cazuri în care 
aceştia au preluat copii în îngrijire doar pentru bani, fără a se 
ocupa de cei mici, transmite News.ro. 


Ea a precizat că un copil este declarat adoptabil în urma unei 
sentinţe judecătoreşti definitive, arătând că sunt cazuri de 
copii ai căror părinţi sunt în închisoare, dar care îşi pot prelua 
copiii în familie după ispăşirea pedepselor. 


Pe lângă copiii care nu pot fi crescuţi de familie, în România 
mai sunt peste 60.000 de copii lăsaţi acasă de către părinţi 
plecaţi în străinătate. 


Marius Lulea declară:Geoană nu va 
fi niciodată candidatul AUR. Este un 
produs expirat al trecutului, omul 
sistemului 

Într-o declaraţie recentă, Marius Lulea, prim-vicepreședintele 
Alianţei pentru Unirea Românilor (AUR), a exclus categoric 
posibilitatea ca Mircea Geoană să fie vreodată considerat o 
candidatură din partea partidului. 


Această poziţie vine în urma unui episod jenant în care 
Geoană s-a autopropus ca potenţial candidat al Partidului 
Social Democrat (PSD), propunere care a fost prompt respinsă 
de conducerea partidului. 


Situaţia a fost agravată de faptul că Geoană, fost ministru de 
externe și secretar general adjunct al NATO, este strâns legat 
de structurile de putere existente, ceea ce îl face o figură 
nepotrivită pentru imaginea pe care AUR dorește să o 
proiecteze. „Geoană este un produs exoirat al trecutului. omul 

sistemului, și nu se aliniază cu por și principiile noastre, a 
afirmat Marius Lulea. 


În plus, situaţia personală a lui Mircea Geoană este complicată 
de problemele legale ale cumnatului său, adăugând un strat 
suplimentar de controverse asupra viabilităţii sale ca opţiune 
politică. 


